এবার ফেসবুকে পোস্ট করুন ৪৪ ভাষায় - কর্পোরেট
কর্পোরেট
এবার ফেসবুকে পোস্ট করুন ৪৪ ভাষায়
লিজা ফারহানা
1 বছর ago
ফেসবুক এমন একটি জায়গা যেখানে দেশ-কাল-ভাষা-সীমানা ছাড়িয়ে যে কেউ আপনার বন্ধু হতে পারেন। তবে অনেক সময়েই আপনি যা পোস্ট করেন বা লাতিন আমেরিকায় থাকা আপনার কোনও বন্ধু যা পোস্ট করেন, তা একে অপরে কিছুই বুঝতে পারেন না। এবার সেই সমস্যার সমাধান নিয়ে এল ফেসবুক। ফেসবুকে আপনি যা পোস্ট করবেন তা এক সঙ্গে ৪৪টি ভাষায় অনুবাদও করা যেতে পারে। তবে শর্ত একটাই, সেটা নিজের ভাষায় লিখতে হবে। অর্থাত্‍ যেভাবে এসএমএস করে বাংলা লেখা হয়, তাতে লিখলে এ কোনো মানে দাঁড়াবে না।
গত ফেব্রুয়ারি মাস থেকে এই ফিচারটি পরীক্ষা করা শুরু করে ফেসবুক। বিশ্বের বিভিন্ন দেশের বহু ইউজারদের নিয়ে এই পরীক্ষা চালানো হয়। অবশেষে ৫ মাস পরে ফিচারটি প্রত্যেকের জন্য অ্যাক্টিভেট করা হয়। কী ভাবে ব্যবহার করবেন এই ফিচার? প্রথমে যে কোনও একটি ভাষায় নিজের পোস্ট লিখুন। সেটা বাংলা, ইংরেজি, হিন্দি যা খুশি হতে পারে। তবে ইংরেজি হরফে বাংলা বা অন্য কোনও ভাষায় পোস্ট হলে চলবে না। পোস্ট লেখা হলে তার নীচে একটি অপশন দেখা যাবে ‘রাইট পোস্ট ইন অ্যানাদার ল্যাঙ্গুয়েজ’। সেখানেই ইনবিল্ড ৪৪টি ভাষা দেখা যাবে, যার মধ্যে যে কোনো ভাষায় আপনি পোস্ট অনুবাদ করতে পারেন। চাইলে একাধিক ভাষায়ও করতে পারেন।
এ প্রসঙ্গে ফেসবুক একটি বিবৃতিতে জানিয়েছে, ‘মাল্টিলিঙ্গুয়াল কমপোজারের মাধ্যমে ফেসবুক ইউজাররা তাঁদের পোস্ট একাধিক ভাষায় অনুবাদ করতে পারবেন। এর ফলে তাঁদের অনেক বন্ধু যাঁরা সেই ভাষায় কথা বলেন বা বুঝতে পারেন তাঁরাও পোস্টটি বুঝতে সক্ষম হবেন। বহু মানুষ একে অপরের সঙ্গে সহজেই ভাষা সমস্যা কাটাতে পারবেন। ফিচারটি যন্ত্রের মাধ্যমেই কাজ করবে। কোটি কোটি পোস্ট এ ভাবে অনুবাদ করে তার মধ্যে ফিড করা হয়েছে যাতে যতটা সম্ভব নির্ভুল অনুবাদ করা যায়।’
Comments
comments
Categories: সোশ্যাল মিডিয়া
Tags: ৪৪টি ভাষা, ফেসবুক, রাইট পোস্ট ইন অ্যানাদার ল্যাঙ্গুয়েজ
Leave a Comment
কর্পোরেট
Powered by WordPress
Back to top